ಜಿಲ್ಲಾ ಉಸ್ತುವಾರಿಯಾಗಿ ಸಚಿವ ಶ್ರೀರಾಮುಲು ನೇಮಕ ಕಂಪ್ಲಿಯಲ್ಲಿ ಸಂಭ್ರಮ ಕಂಪ್ಲಿ, 25 ಜನವರಿಹಿ.ಸ ಆಯಂಕರ್: ಅನಿವಾರ್ಯ ಕಾರಣಗಳಿಂದ ಬೇರೆ ಜಿಲ್ಲೆಯಿಂದ ಸ್ಪರ್ಧಿಸಿ, ಸಚಿವರಾಗಿದ್ದರೂ ಸಹಿತ ಜಿಲ್ಲಾ ಉಸ್ತುವಾರಿಯಿಂದ ವಂಚಿತರಾಗಿದ್ದ ಬಿ.ಶ್ರೀರಾಮುಲು ಅವರನ್ನು ಇದೀಗ ಬಳ್ಳಾರಿ ಜಿಲ್ಲೆಯ ಉಸ್ತುವಾರಿ ಸಚಿವರನ್ನಾಗಿ ಮಾಡಿರುವುದು,ಪಕ್ಷದ ಸಂಘಟನೆಗೆ ಮತ್ತು ಜಿಲ್ಲೆಯ ಸಮಗ್ರ ಅಭಿವೃದ್ದಿಗೆ ಅನುಕೂಲವಾಗಲಿದೆ ಎಂದು ಭಾಜಪ ಕಂಪ್ಲಿ ಕ್ಷೇತ್ರಾಧ್ಯಕ್ಷ ಅಳ್ಳಳ್ಳಿ ವೀರೇಶಗೌಡ ಹೇಳಿದ್ದಾರೆ. ಡಾ.ಬಿ.ಆರ್.ಅಂಬೇಡ್ಕರ್ ವೃತ್ತದಲ್ಲಿ ಸಚಿವರಾದ ಬಿ.ಶ್ರೀರಾಮುಲುರವರನ್ನು ಬಳ್ಳಾರಿ ಜಿಲ್ಲೆಯ ಉಸ್ತುವಾರಿಯನ್ನಾಗಿ ನೇಮಿಸಿದ ಹಿನ್ನೆಲೆಯಲ್ಲಿ ಪಕ್ಷದ ಮುಖಂಡರು, ಕಾರ್ಯಕರ್ತರು, ಅಭಿಮಾನಿಗಳು ಹಾಗೂ ಪುರಸಭೆ ಸದಸ್ಯರೊಂದಿಗೆ ಪಟಾಕಿ ಸಿಡಿಸಿ, ಸಿಹಿ ವಿತರಣೆ ಮಾಡುವ ಮೂಲಕ ಸಂಭ್ರಮಾಚರಣೆಯ ನಂತರ ಮಾತನಾಡಿ ಜಿಲ್ಲೆ ವಿಭಜನೆಯ ನಂತರ ಉಭಯ ಜಿಲ್ಲೆಗೆ ಒಬ್ಬರೇ ಉಸ್ತುವಾರಿಯನ್ನು ನೇಮಕ ಮಾಡಿದ್ದರಿಂದ ಜಿಲ್ಲೆಯ ಅಭಿವೃದ್ದಿಗೆ ತೊಡಕಾಗಿತ್ತು. ಆದರೆ ಮುಖ್ಯಮಂತ್ರಿ ಬಸವರಾಜ ಬೊಮ್ಮಾಯಿಯವರು ಇದೀಗ ನಮ್ಮ ಜಿಲ್ಲೆಗೆ ನಮ್ಮ ನಾಯಕರು ಹಾಗೂ ರಾಜ್ಯದ ನಾಯಕರಾದ ಬಿ.ಶ್ರೀರಾಮುಲರವರನ್ನು ನೇಮಕ ಮಾಡಿದ್ದರಿಂದ ಅಭಿವೃದ್ದಿಗೆ ನೆರವಾಗಲಿದೆ ಎಂದರು. ಪುರಸಭೆ ಮಾಜಿ ಅಧ್ಯಕ್ಷರಾದ ಬಿ.ಸಿದ್ದಪ್ಪ, ಪಿ.ಬ್ರಹ್ಮಯ್ಯ, ಮುಖಂಡರಾದ ವಿ.ವಿದ್ಯಾಧರ್, ಡಾ.ವೆಂಕಟೇಶ್ ಭರ್ಮಕ್ಕನವರ್ ಮಾತನಾಡಿ ಈ ಹಿಂದೆ ಸುರೇಶಬಾಬು ಶಾಸಕರಾಗಿದ್ದಾಗ ಹೆಚ್ಚಿನ ಅನುದಾನ ತರಲು ಬಿ.ಶ್ರೀರಾಮುಲು ಸಹಕಾರ ತುಂಬಾ ಇತ್ತು. ಇದೀಗ ಬಿ.ಶ್ರೀರಾಮುಲು ಅವರು ಜಿಲ್ಲಾ ಉಸ್ತುವಾರಿ ಸಚಿವರಾಗಿರುವುದರಿಂದ ಮಾಜಿ ಶಾಸಕರಿಗೆ ಆನೆ ಬಲಬಂದಂತಾಗಿದ್ದು, ಕ್ಷೇತ್ರದ ಅಭಿವೃದ್ದಿಗೆ ಹೆಚ್ಚಿನ ಅನುದಾನ ಬರಲಿದೆ. ಹಾಗೂ ಜಿಲ್ಲೆ ಮತ್ತು ಕ್ಷೇತ್ರದಲ್ಲಿ ಪಕ್ಷದ ಸಂಘಟನೆಗೆ ಅನುಕೂಲವಾಗಲಿದೆ ಎಂದು ಅಭಿಪ್ರಾಯಪಟ್ಟ ಅವರು ಸ್ವಾಭಿಮಾನಿ ಬಿ.ಶ್ರೀರಾಮುಲು ಅವರನ್ನು ಜಿಲ್ಲಾ ಉಸ್ತುವಾರಿಯನ್ನಾಗಿ ನೇಮಕ ಮಾಡಿದ ಮುಖ್ಯಮಂತ್ರಿಗಳಿಗೆ ಮತ್ತು ಪಕ್ಷದ ನಾಯಕರಿಗೆ ಅಭಿನಂದಿಸುವುದಾಗಿ ತಿಳಿಸಿದರು. ಈ ಸಂದರ್ಭದಲ್ಲಿ ಪುರಸಭೆ ಸದಸ್ಯರಾದ ಟಿ.ವಿ.ಸುದರ್ಶನರೆಡ್ಡಿ, ರಮೇಶ್ ಹೂಗಾರ್, ಆರ್.ಆಂಜಿನೇಯ, ಎನ್.ರಾಮಾಂಜಿನೇಯಲು, ಪಕ್ಷದ ಮುಖಂಡರಾದ ಎನ್.ಪುರುಷೋತ್ತಮ, ಜಿ.ಸುಧಾಕರ್, ಎನ್.ಚಂದ್ರಕಾಂತ್ರೆಡ್ಡಿ,ಮರಿಯಪ್ಪ ನಾಯ್ಕ್, ಕೃಷ್ಣಾನಾಯ್ಕ್, ಜಯಪ್ರಕಾಶ್, ಶ್ರೀನಿವಾಸ್,ಜಿ.ವಿ.ಆರ್.ಪ್ರಸಾದ್, ಯು.ಎಂ.ವಿದ್ಯಾಶಂಕರ್, ರಾಜೇಶ್, ಸಪ್ಪರದ ರಾಘವೇಂದ್ರ,ಇಂದ್ರಜಿತ್ ಸಿಂಗ್, ವಿರುಪಣ್ಣ, ಕೆ.ವಿರೂಪಾಕ್ಷಪ್ಪ,ಕಟ್ಟೆ ವಿಶ್ವನಾಥ್,ಶಿವಕುಮಾರ್, ಬಿ.ಕೆ.ವಿರೂಪಾಕ್ಷಿ ಸೇರಿದಂತೆ ಅನೇಕರು ಉಪಸ್ಥಿತರಿದ್ದರು.